CELEX: 62013CN0015
Language: sl
Date: 2013-01-10 00:00:00
Title: Zadeva C-15/13: Predlog za sprejetje predhodne odločbe, ki ga je vložilo Hanseatischen Oberlandesgericht Hamburg (Nemčija) 10. januarja 2013 – Datenlotsen Informationssysteme GmbH proti Technische Universität Hamburg-Harburg

20.4.2013   
            
            
               SL
            
            
               Uradni list Evropske unije
            
            
               C 114/23
            
         Predlog za sprejetje predhodne odločbe, ki ga je vložilo Hanseatischen Oberlandesgericht Hamburg (Nemčija) 10. januarja 2013 – Datenlotsen Informationssysteme GmbH proti Technische Universität Hamburg-Harburg
   (Zadeva C-15/13)
   2013/C 114/36
   Jezik postopka: nemščina
   
      Predložitveno sodišče
   
   Hanseatisches Oberlandesgericht Hamburg
   
      Stranke v postopku v glavni stvari
   
   
      Tožeča stranka: Datenlotsen Informationssysteme GmbH
   
      Tožena stranka: Technische Universität Hamburg-Harburg
   
      Druga stranka v postopku: Hochschul-Informations-System GmbH
   
      Vprašanji za predhodno odločanje
   
   
               1.
            
            
               Ali je treba za „javno naročilo“ v smislu člena 1(2)(a) Direktive 2004/18/ES (1) Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev šteti tudi pogodbo, pri kateri naročnik sicer ne nadzira izvajalca tako kot lastno službo, ampak tako naročnika kot tudi izvajalca nadzira isti nosilec, ki je sam javni naročnik v smislu Direktive 2004/18, in naročnik in izvajalec v bistvu delata za skupnega nosilca (horizontalni posel „in house“)?
               Če je odgovor na prvo vprašanje pritrdilen:
            
         
               2.
            
            
               Ali mora nadzor tako kot za lastno službo veljati za celotno dejavnost izvajalca, ali pa zadostuje, če je omejen na področje javnega naročanja?
            
         
      (1)  UL posebna izdaja v slovenščini, poglavje 6, zvezek 7, str. 132.